**Ministru kabineta noteikumu projekta**

**„Grozījumi Ministru kabineta 2011.gada 25.janvāra noteikumos**

**Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” (turpmāk - Noteikumu projekts) ir izstrādāts atbilstoši Labklājības ministrijas virzītajam Ministru kabineta (turpmāk – MK) informatīvā ziņojuma projektam „Par Nodarbinātības valsts aģentūras kā projekta īstenotāja veiktajiem izdevumiem, kas nevar tikt finansēti no specifiskā atbalsta mērķa vai tā pasākuma attiecināmām izmaksām, Eiropas Savienības struktūrfondu un Kohēzijas fonda 2014.–2020.gada plānošanas periodā” (turpmāk – Informatīvais ziņojums) (nosūtīts saskaņošanai Tieslietu un Finanšu ministrijai 2015.gada 13.novembrī) un Labklājības ministrijas iniciatīvas, lai pilnveidotu aktīvās darba tirgus politikas pasākumu īstenošanas nosacījumus. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Lai nodrošinātu iespēju bezdarbniekiem un darba meklētājiem gada laikā apgūt vairāk nekā 2 valsts valodu programmas atbilstoši kompetenču līmenim, Noteikumu projektā paredzēts, ka valsts valodas apmācībās bezdarbniekus un darba meklētājus, atšķirībā no citām neformālās izglītības programmām, var iesaistīt vairāk nekā divas reizes viena gada laikā. Tādējādi tiks veicināta iespēja valsts valodu apgūt ātrāk, nodrošinot intensīvāku valsts valodas apmācību, t.sk. ievērojot 2015.gada 2.decembra MK rīkojuma Nr.759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” 3.1.1.apakšpunku, kas paredz nodrošināt sociālekonomisko iekļaušanu ar nodarbinātības palīdzību, cita starpā nodrošinot arī valsts valodas apmācību, tādējādi veicinot riska grupu ātrāku un sekmīgāku iekļaušanos darba tirgū un sabiedrībā kopumā. Ņemot vērā izglītības programmas apguvei nepieciešamu laiku, neformālās izglītības programmās valsts valodas apguvei dažādos valsts valodas prasmes līmeņos bezdarbnieku un darba meklētāju var iesaistīt ne vairāk kā 3 reizes viena gada laikā. Vienlaikus noteikumu projekts paredz, ka neformālās izglītības programmās valsts valodas apguvei šādā apjomā iesaista tikai tos bezdarbniekus un darba meklētājus, kuri šajā laikā neapgūst citas neformālās izglītības programmas (Noteikumu projekta 1.punkts). 2. Atbilstoši Labklājības ministrijas virzītajam Informatīvajam ziņojumam, ir nepieciešams paredzēt, ka valsts valodas prasmes noslēguma pārbaudījumu organizēšanu (izbraukumu veikšanu) bezdarbniekiem un darba meklētājiem visas Latvijas teritorijā nodrošina papildus valsts valodu apmācību nodrošināšanai (t.i., papildus apmācību kupona izmaksām), atbilstoši Nodarbinātības valsts aģentūras (turpmāk – NVA) un Valsts izglītības satura centra (turpmāk – VISC) noslēgtajai starpresoru vienošanai. Atbilstoši precizējumi tiks veikti arī Labklājības ministrijas pārziņā esošajos 2014.gada 23.decembra MK noteikumos Nr.836 „Darbības programmas „Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” un 2015.gada 28.aprīļa MK noteikumos Nr.207 „[Darbības programmas „Izaugsme un nodarbinātība” 7.2.1.specifiskā atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un „Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi](http://likumi.lv/ta/id/274081-darbibas-programmas-izaugsme-un-nodarbinatiba-7-2-1-specifiska-atbalsta-merka-palielinat-nodarbinatiba-izglitiba-vai)”. Ierosinātās izmaiņas neskar privātpersonu intereses, tiek precizēta norēķinu kārtība starp valsts iestādēm – šai gadījumā starp finansējuma saņēmēju un VISC – par noslēguma valsts valodas prasmju pārbaužu organizēšanu. Nodrošinot bezdarbniekiem iespēju valsts valodas prasmju pārbaudi kārtot valsts valodas apmācību pakalpojuma sniegšanas vietā, bezdarbniekiem un darba meklētājiem tiek nodrošināta iespēja saņem atbilstošu valsts valodas zināšanu līmeņa apliecību (proti, minētais neprasa bezdarbniekam papildu laiku un ceļa izdevumus, kas var būt par iemeslu bezdarbniekam minētās pārbaudes nekārtošanai), tādējādi arī palielinās bezdarbnieku un darba meklētāju iespējas integrēties darba tirgū atbilstoši nepieciešamajam izvēlētās profesijas valsts valodas līmenim. - 7.1.1.SAM ietvaros periodā līdz 2015.gada 1.oktobrim valsts valodas apmācību programmā iesaistīti 1 708 bezdarbnieki, no tiem izmantojuši VISC pakalpojumu - 770, kas veido 45 % no valsts valodas apmācībā iesaistīto bezdarbnieku skaita;- 7.2.1.1.SAM pasākuma ietvaros periodā līdz 2015.gada 1.oktobrim valsts valodas programmā iesaistīti 433 bezdarbnieki, no tiem izmantojuši VISC pakalpojumu – 336, kas veido 78 % no valsts valodas apmācībā iesaistīto bezdarbnieku skaita. (Noteikumu projekta 2. un 3.punkts). 3. Atbilstoši 2014.gada 12.augusta MK noteikumu Nr.452 „Grozījumi MK noteikumos Nr.75” (stājas spēkā no 15.08.2014) 43.1 punktā noteiktajam, ja bezdarbnieku un darba meklētāju apmācībai tiek izmantota kuponu metode, tad paredzētos finanšu līdzekļus, kas tiek izmaksāti mācību iestādei, var izlietot izglītības programmu kvalifikācijas eksāmenu, noslēguma pārbaudījumu un sertifikātu ieguves izdevumu segšanai, t.sk. par valsts valodas prasmes pārbaudēm. Iepriekšminētais punkts nosaka, ka apmācību kupona cenā tiek ietvertas noteiktas izmaksu pozīcijas pilnai apmācību procesa nodrošināšanai un līdz ar to papildu izdevumi par apmācību organizēšanu, t.sk. noslēguma pārbaudījumu nodrošināšanu, nav paredzēti, tomēr faktiski NVA kā projekta īstenotājs veicis izdevumus SAM 7.2.1.1. pasākuma projekta „Jauniešu garantijas” un SAM 7.1.1. projekta „Atbalsts bezdarbnieku izglītībai” un pasākuma „Bezdarbnieku un darba meklētāju apmācība” (valsts budžets) ietvaros par valsts valodas prasmes noslēguma pārbaudījumu organizēšanu (tajā skaitā izbraukumu veikšanu) visas Latvijas teritorijā, lai organizētu bezdarbnieku pārbaudījuma kārtošanu 10 darba dienu laikā pēc valsts valodas apmācības pabeigšanas, ievērojot NVA ar VISC noslēgto starpresoru vienošanos.Līgumi par apmācību īstenošanu, t.sk. valsts valodas apmācību īstenošanu ar izglītības iestādēm tika noslēgti 2014.gada vidū un jaunus līgumus par apmācību īstenošanu plānots slēgt tikai 2016.gadā, līdz ar to, spēkā joprojām ir līgumi, kas noslēgti pirms 2014.gada 15.augusta un uz tiem attiecināms 2011.gada 25.janvāra MK noteikumu Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 207.punkts, kas paredz, ka šo noteikumu 43.1.apakšpunktu nepiemēro izglītības iestādēm, kas līdz 2014.gada 15. augustam ir noslēgušas līgumus ar NVA par pasākumu īstenošanu.Ņemot vērā iepriekš minēto, Noteikumu projektā paredzēta izmaksu attiecināmība valsts valodas prasmes noslēguma eksāmenu organizēšanai no šī pakalpojuma sniegšanas brīža (2014.gada 15.augusta) (Noteikumu projekta 4.punkts). Turklāt Noteikumu projektā netiek paredzētas/grozītas normas, kas ietekmē privātpersonu tiesisko stāvokli, bet gan precizē savstarpējo norēķinu kārtību starp iestādēm. Pašreizējā situācijā valsts valodas apmācību mērķa sasniegšanai būtiski ir NVA nodrošināt arī turpmāku VISC sniegtā pakalpojuma par valsts valodas prasmes noslēguma pārbaudes organizēšanu.  |
| 3. | Projekta izstrādē iesaistītās institūcijas | Labklājības ministrija. |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NVA reģistrēti bezdarbnieki un darba meklētāji, īpaši ar zemu un darba tirgus prasībām neatbilstošu prasmju un kvalifikācijas līmeni. Atbilstoši NVA rīcībā esošajiem datiem, reģistrētā bezdarba līmenis valstī 2015.gada oktobra beigās bija 8,3%, kopējais aģentūrā reģistrēto bezdarbnieku skaits – 78 052.  |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības grupām Noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Atbilstoši precizējumi attiecībā uz finansējuma saņēmēja un VISC norēķinu kārtību tiks rosināti arī Labklājības ministrijas pārziņā esošajos:- 2014.gada 23.decembra MK noteikumos Nr.836 „Darbības programmas „Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”;- 2015.gada 28.aprīļa MK noteikumos Nr.207 „Darbības programmas „Izaugsme un nodarbinātība” 7.2.1.specifiskā atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un „Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”.Minētie grozījumi virzāmi izskatīšanai MK vienlaikus ar Noteikumu projektu. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015.gada novembrī sabiedrības līdzdarbības nolūkos tika ievietots Labklājības ministrijas tīmekļa vietnē. |
| 2.  | Sabiedrības līdzdalība projekta izstrādē  | Sabiedrības līdzdalība Noteikumu projekta izstrādē tika nodrošināta, ievietojot Noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti  | Nav.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikuma projekta izpildi nodrošinās NVA. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz NVA funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3.  | Cita informācija | Nav. |

*Noteikumu projekts anotācijas III un V sadaļu neskar.*

Labklājības ministrs U.Augulis

22.12.2015. 13:06

1315

K.Ziediņš

Tālrunis: 67021503

Fakss: 67021505

e-pasts: Kristaps.Ziedins@lm.gov.lv